**HANKELEPINGU MUUTMISE OTSUS nr 1**

**Lepingu nr:** 2022-K006, 17.02.2022

**Lepingu nimetus:** Rail Baltica kohalike peatuste jaamahoonete ja ooteplatvormide vahelise ülepääsu tüüpprojektide koostamine ning Raplamaa peatuste projekteerimine

**Riigihanke viitenumber:** 242069

**Töövõtja:** Novarc Group AS, registrikood 10226774

**Projekt:** I – Kohalikud peatused

|  |  |
| --- | --- |
| Muudatuse sisu: | Muudatuste teostamine:1. Lisatööna ooteplatvormide vahelisele tüüpsele ülepääsule katuse projekteerimine. Lisatöö toob kaasa vajaduse lepingulisi tähtaegu muuta.
2. RAMS standardi ja hindamisasutusega seotud sisendmaterjalide koostamise üle andmine töövõtjalt tellijale vastavalt riigihanke tehnilise kirjelduse punktile 5.2.15. Töövõtjal säilib ülesanne kaitsta projektlahendust tellijale ohutuse hindamisel.
3. Jaamahoonete ümberprojekteerimine põhi- ja tööprojekti staadiumis tulenevalt vajadusest näha hoonetes ette esialgsest suurem CCS seadmetele mõeldud ruum. Lisatöö toob kaasa vajaduse lepingulisi tähtaegu muuta.
4. Jaamahoonete tüüpprojektide põhi- ja tööprojekti koostamise osalise akteerimise võimaldamine tulenevalt projekteerimistööde valmisolekust ja tööseisakust.
 |
| Muudatuse põhjendus: | Muudatustööde teostamise põhjendused:1. TTJA on Raplamaa kohalike peatuste raudteerajatiste ehitusõiguse andmiseks viinud läbi avalikud projekteerimistingimuste menetlused. 15.03.2023 väljastatud Kohila jaama projekteerimistingimustes on nõue, et ooteplatvormide eritasandiline läbipääs peab olema katustatud (Lisa 1, lk 1, p. 1.1). Rail Baltica design guidelines ning arhitektuursed nõuded ei näe ooteplatvormidevahelisele ülepääsule ette katust, millest tulenevalt ei ole katuse projekteerimine sõlmitud töövõtulepingu mahus. Varasemalt on projekteerimistööde käigus koostöös projekteerijaga hinnatud, et ülepääsule katuse lisamine:
* parandab reisijate (sh puuetega inimesed) ligipääsetavust, kasutusmugavust ja ohutust;
* suurendab ülepääsule ettenähtud liftide töökindlust;
* vähendab raudteeinfrastruktuuri valdaja hoolduskulusid.

Tulenevalt aruteludest ja läbirääkimistest ooteplatvormidevahelisele ülepääsule katuse lisamise kohta ei olnud töövõtjal võimalik täita etappide 2.1 ja 2.2 tähtaegu, mistõttu on lepingus vajalik nimetatud etappide tähtaegasid muuta.1. Rail Baltica Eesti kohtobjektidest on RAMS standardi ja hindamisasutusega seotud sisendmaterjalide koostamise kohustus täna ainsana käesoleva lepingu töövõtjal. Hiljem on RBE võtnud lähenemise, et korraldab kohtobjektidel nimetatud tegevused ise, kuna süsteemi töökindluse ja ohutuse tagamise üksusel on tänaseks olemas teadmised ja võimekus. Sellest tulenevalt ei ole RAMS standardi ja hindamisasutusega seotud materjalide koostamise kohustust ka mõnevõrra hiljem läbi viidud Harju- ja Pärnumaa kohalike peatuste projekteerimise hankelepingus. Lisaks on täpsustunud, et RAM osa on mõistlik teostada ehitusperioodil töö- ja teostusprojekti koostamise raames, kuna see osa sõltub suuresti reaalselt paigaldatavatest süsteemidest ja konkreetsetest seadmetest, mistõttu ei too selle teostamine projekteerimise tänases staadiumis märkimisväärset kasu. Eeltoodust tulenevalt on mõistlik kõikidele kohtobjektidele läheneda samataoliselt ning koostada ühtsetel põhimõtetel vormistatud materjalide pakett. Sellest tulenevalt on mõistlik tellija ja töövõtja vahel leppida kokku, et RAMS standardi ja hindamisasutusega seotud sisendmaterjalide koostamise kohustus arvatakse lepingust välja ning see kohustus läheb üle RBE süsteemi töökindluse ja ohutuse tagamise üksusele. Kokkuvõtvalt kaob töövõtjal RAMS tegemise kohustus, kuid säilib lepingujärgne projekteeritud lahenduste kaitsmine tellijale ohutuse hindamisel, kuna nii projekteerimise kui ka RAMS standardi järgimise protsessid toimuvad paralleelselt.
2. Hankelepingu lisas oleva tehnilise kirjelduse (Rail Baltica Design Guidelines) järgi tuleb jaamahoonetesse projekteerida min 5,76 m2 CCS seadmetele mõeldud ruum. Eelprojekti kohaselt on jaamahoonetesse projekteeritud 6,4 m2 ja 5,9 m2 ruumid. Pärast eelprojekti vastuvõtmist 04.11.2022 tuli RB Rail AS-i hangitud CCS inseneri teenust pakkuvalt ettevõttelt 09.02.2023 info, et kohalike peatuste jaamahooned vajavad 33 m2 suurust CCS ruumi. Nimetatud ajal oli käimas juba põhi- ja tööprojekti koostamine.

Hankelepingu punkti 5.3 järgi on tellijal õigus nõuda põhiprojekti staadiumis, eskiisi etapis või eelprojekti staadiumis juba otsustatud lahenduste muutmist, kui lahendus ei vasta lõppkasutaja vajadustele või ei ole tellijale sobilik muudel põhjustel (sh tehnoloogiliselt, tehniliselt, arhitektuurselt, majanduslikult, funktsionaalselt jms), kuid sellisel juhul lepivad pooled kokku lepingulise tasu ja/või töö üleandmise tähtaegade muutmises mõistlikus ulatuses, võttes arvesse täiendavate tööde tegelikku ulatust, esialgse töö mahu ja tasu suhet, Lepingus sisalduvaid ühikhindasid jm asjakohast informatsiooni.Täiendavalt ei olnud töövõtjal võimalik täita jaamahoonete ümberprojekteerimise tõttu hankelepingu punktis 9.1 etappide 3.1, 4.1 ja 5.1 tähtaegu, kuna nimetatud etapid hõlmavad endas jaamahoone vundamendi projekti koostamist, mis sõltuvad jaamahoone suurusest. Samuti ei olnud võimalik täita hankelepingu punktis 9.1 etapi 2.2 tähtaega, kuna raudteerajatiste lahendus on sõltuvuses jaamahoone asetsemisest ooteplatvormide suhtes. Töövõtja sai ametliku suunise jaamahoonete ümberprojekteerimiseks 14.06.2023 ning etapid 3.1., 4.1. ja 5.1 esitati tellijale ülevaatamiseks 27.06.2023.1. RB Rail AS kinnitas 21.02.2023 kirjaga (Lisa 2) CCS inseneri poolt 09.02.2023 tulnud infot, et kohalike peatuste jaamahoonetesse on vajalik tagada esialgsega võrreldes suurem CCS seadmete ruum (vt punkt 3). Töövõtja teatas 22.02.2023 koosolekul, et võimaliku lisatöö suurema mõju vältimiseks jäetakse kuni tellija otsuseni projekteerimistööd seisma. Kuna RBE-l oli eeltoodust tulenevalt vajalik läbi viia CCS ruumi asetsemise alternatiivide võrdlus ning hinnata ajalist ja rahalist mõju, siis edasise projekteerimise otsustamine võttis eeldatust rohkem aega. Tellija andis töövõtjale põhimõttelise otsuse suurema CCS ruumi projekteerimise kohta 14.06.2023. Töövõtja esitas tulenevalt lepinguliste projekteerimistööde valmisolekust ja tööseisakust 16.05.2023 ettepaneku (Lisa 3) töövõtulepingu etapp 6.2 (jaamahoonete tüüpprojektide põhi- ja tööprojekt) osalise akteerimise võimaldamiseks. Töövõtja ettepanek on põhjendatud, kuna tööseisak oli tingitud tellija tegevusest.
 |
| Mõju hankelepingu maksumusele: | Muudatustööde maksumused:1. 16 500 EUR (Lisa 4)
2. - 32 000 EUR (Lisa 4)
3. 54 100 EUR (Lisa 4)
4. Mõju puudub

Hankelepingu maksumus 488 650 EUR suureneb 38 600 EUR võrra, mis on 7,89 % esialgsest hankelepingu maksumusest. Hankelepingu uus maksumus on **527 250** EUR ilma KMta. Muudatuse koguväärtus on 20,99 % esialgsest hankelepingu maksumusest.Täiendav kulu kaetakse kohalike peatuste eelarvest, CEF 6, DS5 reservi ridadelt. |
| Mõju hankelepingu täitmise tähtajale: | Muudatustööde mõju tähtaegadele:1. Muudatus omab mõju töövõtulepingu järgmistele etappidele järgnevalt:

Etapp 2.1. üleandmise uus tähtaeg on 27.10.2022,Etapp 2.2. üleandmise uus tähtaeg on 31.08.2023.1. Mõju puudub
2. Muudatus omab mõju töövõtulepingu järgmistele etappidele järgnevalt:

Etapp 2.2. üleandmise uus tähtaeg on 31.08.2023,Etapp 3.1. üleandmise uus tähtaeg on 27.06.2023,Etapp 4.1. üleandmise uus tähtaeg on 27.06.2023,Etapp 5.1. üleandmise uus tähtaeg on 27.06.2023,Etapp 6.2. üleandmise uus tähtaeg on 16.10.2023.1. Mõju puudub.
 |
| Muudatuse alus vastavalt RHS-le ja põhjendus: | Muudatuse alus:1. RHS § 123 lg 1 p 4: Muudatuse põhjustavad hoolsale hankijale ettenägematud asjaolud, kusjuures hankelepingu üldist olemust ei muudeta ja ühegi muudatuse väärtus ei ületa 50 protsenti hankelepingu algsest maksumusest. Täiendavalt esineb RHS § 123 lg 1 p 3 alus, mille kohaselt on hankijal õigus sõlmitud hankelepingut muuta uut riigihanget korraldamata, kui samalt pakkujalt ostetakse täiendavaid teenuseid, mille järele on hankijal tekkinud vajadus ja mida riigihanke alusdokumendid ei sisaldanud, juhul kui pakkuja vahetamine põhjustaks hankijale olulist ebamugavust või märkimisväärseid lisakulusid ega oleks majanduslikel või tehnilistel põhjustel võimalik tulenevalt teenuste asendatavuse või koostoimimise vajadusest, kusjuures ühegi muudatuse väärtus ei ületa 50 protsenti hankelepingu algsest maksumusest.

Käesoleval juhul põhjustaks pakkuja vahetamine hankijale olulist lisakulu, kuivõrd Töövõtja on töödelnud vajalikke alusandmeid, suhelnud kohalike omavalitsuste, tehnovõrkude valdajate, elanike ja ametkondadega ning seega omab taustinformatsiooni, mis võimaldab tal töid teostada kiiremini ja seetõttu soodsamalt kui võimalikul uuel töövõtjal, kes peaks kogu alusinfo uuesti läbi töötama. Samuti, kuna vajalik on enne projekteerimise jätkamist teostada pooleli oleva töö ümberprojekteerimist, siis saab seda täiendavate oluliste lisakulutusteta teostada sama töövõtja. Hankelepingu maksumus 488 650 EUR suureneb 38 600 EUR võrra, mis on 7,89 % esialgsest hankelepingu maksumusest. Hankelepingu uus maksumus on **527 250** EUR ilma KMta. Muudatuse koguväärtus on **20,99 %** esialgsest hankelepingu maksumusest. |
| Vastutav isik:  | Rauno Lee |
| Eelarves arvestatud: | Jah |
| Lepingumuudatuse sõlmimise eeldatav aeg: | 26.09.2023  |
| Nõukogu heakskiit lepingu muutmisele: | Jah |
| Täiendavad asjaolud: | Lisa 1 – Kohila jaama raudteerajatiste projekteerimis­tingimusedLisa 2 – RB Rail AS kinnitusLisa 3 – Töövõtja ettepanekLisa 4 – Töövõtja hinnapakkumine |

Kooskõlastatud:

|  |  |
| --- | --- |
| Hankeüksuse juht | Liisi Heiskonen */allkirjastatud digitaalselt/* |
| Vastutav isik | Rauno Lee */allkirjastatud digitaalselt/* |
| Finantskontrolör | Kärt Peetrimäe */allkirjastatud digitaalselt/* |
| Jurist | Lembi Treumuth */allkirjastatud digitaalselt/* |